laion/Wikipedia-Exotic huggingface dataset:
יהודה בכר (קצין)

יהודה בכר (נולד ב-23 במאי 1940) הוא קצין צה"ל בדימוס בדרגת אלוף-משנה, אשר שימש כמפקד חטיבה 292 וכמפקד גדוד 53. בכר נולד ב-23 במאי 1940 בקרנובט שבממלכת בולגריה לניסים ואסתר. משפחתו עלתה לארץ במרץ 1949 והתיישבה בשכונת התקווה, ולאחר מכן עברה לירושלים וב-1954 שבה ליפו. בכר למד תיכון עירוני ז שביפו. ב-1958 התגייס בכר לחיל השריון, ולאחר קורס מפקדי טנקים וקורס קציני שריון שירת כמפקד מחלקה בגדוד 82 וכמדריך בקורס מפקדי טנקים ובקורס קציני שריון. בשנת 1966 השתתף במלחמה על המים. במלחמת ששת הימים שימש כמפקד פלוגה צ' של חטיבה 7, שלחמה תחת חטיבה 37 בחזית הירדנית ולאחר מכן בחזית הסורית. בגמר המלחמה שובץ כסגן מפקד גדוד 53. ב-1969 מונה למפקד גדוד 53. במסגרת תפקידו כמפקד הגדוד לקח חלק במבצע קלחת 2 ובמבצע קיתון 10. בשנת 1971 מונה לסגן מפקד חטיבה 7, וב-1973 מונה לסגן מפקד חטיבה 600, תפקיד בו שימש במהלך מלחמת יום הכיפורים. בכר נפצע פעמיים במהלך המלחמה. בתום מלחמת יום הכיפורים מונה למפקד חטיבה 292, תפקיד בו שימש עד שנת 1975. לאחר מכן שימש ראש מטה גיס. בשנת 1980 "הושאל" על ידי צה"ל לקק"ל ושימש שליח בארצות הברית. בשנת 1985 סיים את שירותו הצבאי. לאחר שירותו הצבאי עסק בכר בתעשייה, תחילה בחברת "הגרעין" ולאחר מכן במפעלי סולתם. תולדות חיי יהודה בכר, 21 בינואר 2009
שבועון רפואי

שבועון רפואי (בהונגרית: Orvosi Hetilap); שנוסד בשנת 1857, הוא אחד מכתבי העת הרפואיים המוקדמים ביותר (אם לא המוקדם ביותר) שעדיין יוצאים לאור בהונגריה. היום זה כתב העת המדעי של קרן לאיוש מרקושובסקי. בהוצאת "ההוצאה האקדמית". המגזין הוא חלק מהמורשת התרבותית ההונגרית (Magyar Kulturális Örökség). על הכתבות המופיעות במגזין מספקוים מידע ופרסום גם בכתבי העת Index Medicus, Medline ו-Excerpta Medica. הוא יוצא לאור מדי שבוע, ב-52 חוברות בשנה - בנייר ובאינטרנט. השבועון הרפואי ייסד את פרס מרקושובסקי. ה-Akademiai Publishing Co. Ltd, המו"ל של השבועון ממוקמת במשרדי המערכת בבודפשט ב־Orvosi Hetilap, 1117 Budapest, Prielle Kornélia u. 21-35. כתב העת מפרסם עבודות מקוריות ודו"חות מסכמים מתחום הרפואה הקלינית והניסויית. בחלקיו ניתן למצוא פרסומים העוסקים באפידמיולוגיה, אבחון, טיפול ומניעת מחלות, וכן פרסומים מקוריים על רפואה ניסיונית ועבודות על תולדות הרפואה. כתב העת נוסד על ידי לאיוש מרקושובסקי בשנת 1857. הרקע הפיננסי שלו הובטח על ידי לאיוש סלני (הו'). זה היה כתב העת הרפואי השני בהונגריה לאחר "המאגר הרפואי" (Orvosi Tár) שהוקם על ידי פאל בוגאט (Bugát Pál). בתקופה הראשונה, עמיתיו היו בעיקר חברים בבית הספר לרפואה של פשט, ובהמשך הוא פרסם בעיקר מאמרים ומחקרים של רופאי אוניברסיטאות ובתי חולים. פרסומו הושעה מ-1945 עד 1948. משנת 1948 vut יצא לאור על ידי (הסתדרות הרופאים ועובדי הבריאות). כיום זהו כתב העת המדעי של קרן לאיוש מרקושובסקי, בהוצאת Akadémiai Kiadó Zrt. לאיוש מרקוסובסקי (1857–1862) קלמן באלוג (1862–1889) אנדרה הג'ש (1889–1905) מיהאי לנהושק (1905–1922) זולטאן ואמושי (1923–1944) טיבור טרנצ'ן (1948–1989) יאנוש פהר (1989–2010) (סגן העורך הראשי: יאנוש רגיי-מראי) קארוי ראץ (2010–2016) זולטן פאפ (2017–) Budapest lexikon II. (L–Z). Főszerk. Berza László. 2., bőv. kiad. Budapest: Akadémiai. 1993. 259. o. ISBN 963-05-6411-4 Az Orvosi Hetilap centenáriumi emlékkönyve (szerk. Palla Ákos és Trencséni Tibor, Budapest, 1959. (ספר ההנצחה למאה השנים של השבועון הרפואי בעריכת אקוש פאלה וטיבור טרנצ'ני, בודפשט, 1959) אתר האינטרנט הרשמי של שבועון רפואי (באנגלית) אתר האינטרנט הרשמי של שבועון רפואי (בהונגרית) שבועון רפואי באינטרנט הוצאה לאור אקדמית שנת 2000. חגיגה שנתית "Főszerkesztői újévi köszöntő." Orvosi Hetilap, 158(1), pp. 3–4 (http://akademiai.com/doi/abs/10.1556/650.2017.30680) Az Orvosi Hetilap | Orvosi Hetilap, orvosihetilap.com (בהונגרית) Honti József dr.: Trencséni Tibor és az Orvosi Hetilap újraindulása (http://akademiai.com/doi/abs/10.1556/OH.2013.HO2443)
ינינה בטירשינה

ינינה "יאנה" פרחדובנה בטירשינה (ברוסית: Янина "Яна" Фархадовна Батыршина;‏ נולדה ב-7 באוקטובר 1979) היא מתעמלת אמנותית עבר יהודייה-רוסייה, סגנית אלופה אולימפית (אטלנטה 1996) בקרב רב אישי. אלופת עולם (1995 ו-1997) זוכת 8 מדליות מאליפויות עולם, מהן 4 זהב, 2 כסף ו-2 ארד ואלופת אירופה (1997 ו-1998) זוכת 10 מדליות, מהן 2 זהב, 6 כסף ו-2 ארד. בטירשינה נולדה וגדלה בטשקנט, אוזבקיסטן. היא ממוצא טטרי ויהודי. היא החלה להתאמן בהתעמלות אמנותית בגיל 5 ובגיל 9 עברה עם משפחתה לרוסיה ביחד עם המאמנת שלה אירינה וינר (אנ') באליפות העולם שנערכה בווינה, אוסטריה בשנת 1995 היא זכתה ב-3 מדליות, 2 זהב ו-1 ארד. מדליות זהב בתרגיל אישי בכדור ובתחרות הקבוצתית. מדליית ארד בתחרות קרב רב אישי. באולימפיאדת אטלנטה היא זכתה במדליית כסף בקרב רב אישי בתוצאה של 39.382 נקודות (חבל: 9.850 נק'(3), כדור: 9.916 נק'(2), אלות: 9.933 נק'(2) וסרט: 9.683 נק'(7)), אחרי קטרינה סרבריאנסקה (אנ') (39.683 נק') ולפני אלנה ויטריצ'נקו (אנ') (39.331 נק'), שתיהן מאוקראינה. באליפות העולם שנערכה בברלין, גרמניה בשנת 1997 היא זכתה ב-4 מדליות, 2 זהב, 1 כסף ו-1 ארד. מדליות זהב בתרגיל אישי בחבל ובתחרות הקבוצתית. מדליית כסף בתרגיל אישי באלות ומדליית ארד בתחרות קרב רב אישי. בטירשינה למדה חינוך גופני בחרקוב. היא נשואה לאיש העסקים היהודי יליד אזרבייג'ן טימור ויינשטיין ולהם שתי בנות ובן. מדיה וקבצים בנושא ינינה בטירשינה בוויקישיתוף ינינה בטירשינה, ברשת החברתית פייסבוק ינינה בטירשינה, ביישום טלגרם ינינה בטירשינה, ברשת החברתית אינסטגרם ינינה בטירשינה, סרטונים בערוץ היוטיוב ינינה בטירשינה, באתר olympedia.org ינינה בטירשינה, באתר התאחדות ההתעמלות הבין-לאומית
פוקויו

פוקויו (באנגלית: Pocoyo) היא סדרת טלוויזיה מונפשת בריטית-ספרדית לילדים, שנוצרה על ידי דייוויד קנטולה, לואיס גאלגו, גיירמו גרסיה וקולמן לופז והופקה על ידי חברת Granada Kids. הסדרה שודרה במקור ב-10 במאי 2005 בערוץ CITV בבריטניה, ובערוץ La 2 בספרד. בישראל הסדרה שודרה בשנת 2012 בערוץ הופ! ובערוץ לולי וב-FreeTV. לסדרה הופקו ארבע עונות ו-212 פרקים באורך שבע דקות. הסדרה עוקבת אחר פוקויו, אשר חולק את עולמו עם חבריו שעומדים לצדו בכל מצב. לכל דמות יש ריקוד ייחודי משלה וגם צליל ספציפי, ורוב הפרקים מסתיימים בריקוד הדמויות. פוקויו (Pocoyo): ילד לבוש בכחול עם רוכסן צהוב, הדמות המרכזית בתוכנית. פאקו (Pato): ברווז צהוב חובש כובע ירוק, מצוי בעיקר בגינון. מלי (Elly): פילה בצבע מג'נטה סוחבת על גבה תיק כחול, מומחית בפיקניקים וריקודים ואוהבת לשחק עם בובות. אורה (Loula): כלבה מזן ביגל חומה עם כתמים סגולים, חיית המחמד של פוקויו. ציפור נימנומית (Sleepy Bird): ציפור כחולה, היא אוהבת לישון אך לעיתים רחוקות היא עושה דברים רבים חוץ מלישון אמא של צפריר. צפריר (Baby Bird): הבן של ציפור נימנומית. תולעת (Caterpillar): תולעת צהובה חובשת עניבת פרפר כחולה על ראשה, דוברת ג'יבריש, חברה טובה של צפריר. פרד (Fred): תמנון אדום, מומחה בגרימת צחוקים למי שמודאג. הדיבוב העברי בוים על ידי טל רזניק, והופק על ידי יעל אללוף באולפני וידאופילם אינטרנשיונל. מדיה וקבצים בנושא פוקויו בוויקישיתוף אתר האינטרנט הרשמי של פוקויו (בספרדית) "פוקויו", במסד הנתונים הקולנועיים IMDb (באנגלית) "פוקויו", באתר נטפליקס "פוקויו", באתר Metacritic (באנגלית) "פוקויו", באתר Hulu סדרות (באנגלית) "פוקויו", במסד הנתונים הקולנועיים KinoPoisk (ברוסית) "פוקויו", במיזם "אישים" לתיעוד היצירה הישראלית
מלכאי ברטון

מלכאי ברטון (באנגלית: Malachi Barton; נולד ב-10 במרץ 2007) הוא שחקן אמריקאי. ברטון נולד וגדל בווירג'יניה ביץ', וירג'יניה. הוא בנה של פלישיה ברטון, זמרת ופזמונאית אמריקאית, הידועה בעיקר בזכות הופעתה בעונה השמינית של "אמריקן איידול" ב-2009. בשנת 2014 החל לשחק כשהופיע בתפקיד אורח בסדרה "עובדים מצטיינים" ובקומדיית המצבים "תראו את אבא..." (אנ'). שנה לאחר מכן התארח בסדרות הטלוויזיה "הסוכן הנרי" ו"אמא בהזמנה". בשנים 2016–2018 כיכב בתפקיד ראשי בתור ביסט דיאז בקומדיית המצבים של ערוץ דיסני, "הארלי באמצע" במשך שלוש עונות מוצלחות. בשנת 2018 החל לדבב את ליונל בסדרה "ננסי קלנסי - גברת מגונדרת". בשנת 2019 הופיע בסרט "דורה והעיר האבודה". בסרט גילם את דייגו. בשנים 2022–2023 שיחק בתפקיד ראשי בסדרה "הנבלים מהוואלי" בערוץ דיסני. מלכאי ברטון, ברשת החברתית אקס (טוויטר) מלכאי ברטון, במסד הנתונים הקולנועיים IMDb (באנגלית) What Is Malachi Barton In? What has Malachi Barton been in? - ABTC, ABTC, ‏25 ביולי 2022 Malachi Barton – Age, Net Worth, Family, and More, Hiptoro, ‏26 בינואר 2024
יוליה רסקינה

יוליה סירגייבנה רסקינה (בבלארוסית: Юлія Сяргееўна Раскіна;‏ נולדה ב-9 באפריל 1982) היא מתעמלת אמנותית עבר יהודייה-בלארוסית, סגנית אלופה אולימפית (סידני 2000) בקרב רב אישי. סגנית אלופת עולם (1997 ו-1999) זוכת 5 מדליות כסף משתי אליפויות עולם ואלופת אירופה (1998 ו-2000) זוכת 9 מדליות, מהן 2 זהב, 4 כסף ו-3 ארד. רסקינה נולדה וגדלה במינסק, בלארוס. בת למשפחה של ספורטאים יהודים. אמה, מאסטר בהתעמלות אמנותית בינלאומית של ברית המועצות ואביה מאמן אתלטיקה. באליפות העולם שנערכה בברלין, גרמניה בשנת 1997 היא זכתה במדליית כסף בתחרות הקבוצתית. באליפות העולם שנערכה באוסקה, יפן בשנת 1999 היא זכתה ב-4 מדליות כסף, בתחרות קרב רב אישי, בתרגיל עם כדור, בתרגיל עם סרט ובתחרות הקבוצתית. באולימפיאדת סידני היא זכתה במדליית כסף בקרב רב אישי בתוצאה של 39.548 נקודות (חבל: 9.908 נק'(3), חישוק: 9.791 נק'(2), כדור: 9.933 נק'(2) וסרט: 9.916 נק'(7)), אחרי יוליה ברסוקובה (אנ') (39.632 נק') ולפני אלינה קבייבה (39.466 נק'), שתיהן מרוסיה. בשנים 2005 ו-2006 השתתפה בסירק דו סוליי לצד המתעמלת האומנותית מאוקראינה לשעבר אלופת העולם תמרה ירופייבה (אנ'). היא זכתה בתוכנית הטלוויזיה הבלארוסית "כוכב רוקד" ביחד עם הרקדן המקצועית דניס מורייסין. כיום היא מאמנת את נבחרת גרמניה בהתעמלות אומנותית. מדיה וקבצים בנושא יוליה רסקינה בוויקישיתוף יוליה רסקינה, באתר הוועד האולימפי הבין-לאומי יוליה רסקינה, באתר olympedia.org יוליה רסקינה, באתר התאחדות ההתעמלות הבין-לאומית
ז'יגמונד פולק

ז'יגמונד פולק (בהונגרית: Pollák Zsigmond;‏ פוז'ון, 8 בפברואר 1837 – בודפשט, 13 במאי 1912) היה צייר יהודי-הונגרי, חרט עץ, מאייר. במחצית השנייה של המאה ה-19, איוריו מילאו תפקיד מרכזי בתרבות הציבורית ההונגרית, לאחר מהפכת 1848 בהונגריה המכונה בהונגריה מלחמת העצמאות 1848–1849, הוא עזר לאומה ההונגרית למצוא את עצמה, כלומר להתאושש, באמצעות תמונותיו. ז'יגמונד פולק נולד במשפחה יהודית בפוז'ון (כיום ברטיסלאבה בירת סלובקיה). אז למעלה מתשעים אחוזים מתושביה היו הונגרים והעיר הייתה מקום מושבה של האספה הלאומית ההונגרית. פולק למד באקדמיה לאמנויות יפות (וינה), ולאחר מכן הלך לעבוד בפשט, הוא צייר ואייר עבור עיתונים עם תמונות של פשט. מ-1857 הפך לעובד קבוע של השבועון "עיתון יום ראשון" (Vasárnapi Ujság). הוא אייר גם עטיפות לסדרת ספרים של חברת פרנקלין, בשם "ספרייה זולה". בשנת 1889 צייר את הבישוף פרנץ לטהארט ואת מיקלוש ק. פאפ. לעיתים קרובות הוא רק ציין מתחת לאיורים/ציורים "Pollák" או "S. Pollák", או "Pol-lak sc.” איוריו של פולק חבויים במגזינים המאוירים המפורסמים של פשט, ממש כמו יצירותיהם של המשוררים וכותבי הסיפורים הקצרים ההונגרים הפוריים יותר. את אלה הדור הבא ליקט והתפעל מהיבול העשיר. Varsányi Sámuel kerti vízművei Pécelen (89. p.) Zólyom vár (132. p.) Magyar-Óvár (169. p.) Nagyvárad (231. 1.) Tokaj (245. 1.) Nyíregyháza (433. p.) Váci székesegyház (445. p.) Aradi főpiac (465. p.) A sárosi vár romjai (496. p.) Az izraeliták új imaháza (545. p.) Szegzárd (9. p.) Bács várromjai (53. p.) Sztrecsnó vára (112. p.) Szt. Mihály-hegy (244. p.) Sümegh képe (257. p.) Társszerzővel Hajdú-Hadházi egyház (329. p.) A ljetavai vár (388. p.) Óvár (400. p.) Pápai Főiskola ó épülete (448. p.) Pápai főiskola új épülete (449. p.) II. Rákóczi Ferenc szülőháza Borsiban (520. p.) ג'רג' פראטר, הארכיבישוף והקרדינל של אסטרגום, לאחר ציור פרדיננד הראשון (1503–1564) אסטרגום במאה ה-16,עם הוסרים בחזית דיוקן ראש הממשלה דז'ה באנפי Művészeti lexikon III. (L–Q). Főszerk. Zádor Anna, Genthon István. 3. kiad. Budapest: Akadémiai. 1983. 791. o. (לקסיקון אמנות) מדיה וקבצים בנושא ז'יגמונד פולק בוויקישיתוף אמנים חזותיים לקסיקון יהודי הונגרי. 1929. עורך פטר אויווארי. גישה מקוונת המוזיאון הספרותי פטפי Azaz Sigmund Pollák Kemény Lajos: A Vasárnapi Újság illusztrátorai 1854–1858
וינפרד יאבי

וינפרד מוטילה יאבי (באנגלית: Winfred Mutile Yavi; נולדה ב-31 בדצמבר 1999) היא אתלטית בחריינית ילידת קניה, אלופת עולם (בודפשט 2023), אלופת אסיה (דוחה 2019) ופעמיים אלופת משחקי אסיה (ג'קרטה 2018 והאנגג'ואו 2022) בריצת 3000 מטר מכשולים, אלופת אסיה (דוחה 2019) בריצת 5000 מטר, וזוכת מדליית ארד באליפות אסיה (דוחה 2019), אלופת משחקי אסיה (האנגג'ואו 2022) בריצת 1500 מטר, וזוכת מדליית זהב במשחקים האולימפיים (פריז 2024) בריצת 3000 מטר מכשולים. באליפות העולם שנערכה בלונדון שבממלכה המאוחדת באוגוסט סיימה במקום שמיני בריצת 3000 מטר מכשולים בשיא אישי חדש של 9:22.67 דקות. באליפות העולם עד גיל 20 שנערכה בטמפרה שבפינלנד ביולי זכתה במדליית ארד בריצת 3000 מטר מכשולים בתוצאה של 9:23.47 דקות. במשחקי אסיה שנערכו בג'קרטה שבאינדונזיה באוגוסט זכתה במדליית זהב בריצת 3000 מטר מכשולים בתוצאה של 9:36.52 דקות. באליפות אסיה שנערכה בדוחה שבקטר באפריל זכתה בשתי מדליות זהב ובמדליית ארד אחת: מדליות זהב בריצת 3000 מטר מכשולים בתוצאה של 9:46.18 דקות ובריצת 5000 מטר בשיא אישי חדש של 15:28.87 דקות, ומדליית ארד בריצת 1500 מטר בתוצאה של 4:16.18 דקות. באליפות העולם שנערכה בספטמבר בדוחה סיימה במקום רביעי בריצת 3000 מטר מכשולים בשיא אישי חדש של 9:05.68 דקות. באולימפיאדת טוקיו שנערכה באוגוסט סיימה במקום עשירי בריצת 3000 מטר מכשולים בתוצאה של 9:19.74 דקות. באליפות העולם שנערכה ביוג'ין שבאורגון, ארצות הברית, סיימה במקום רביעי בריצת 3000 מטר מכשולים בתוצאה של 9:01.31 דקות. באליפות העולם שנערכה בבודפשט שבהונגריה באוגוסט זכתה במדליית זהב בריצת 3000 מטר מכשולים בשיא אישי חדש של 8:54.29 דקות, לפני ביאטריס צ'פקואץ' (8:58.98 דקות) ופיית' צ'רוטיץ' (9:00.69 דקות), שתיהן מקניה. במשחקי אסיה שנערכו בהאנגג'ואו שברפובליקה העממית של סין באוקטובר זכתה בשתי מדליות זהב: בריצת 3000 מטר מכשולים בשיא תחרות חדש של 9:18.28 דקות, ובריצת 1500 מטר בתוצאה של 4:11.65 דקות. בתחרות שנערכה ברומא ב-30 באוגוסט קבעה תוצאה של 8:44.39 דקות בריצת 3000 מטר מכשולים, שיא אסיה חדש והתוצאה השנייה בטיבה בהיסטוריה אחרי שיא העולם של ביאטריס צ'פקואץ' (8:44.32 דקות). אצטדיון ריצת 3000 מטר מכשולים: 8:44.39 דקות (2024), שיא אסיה ריצת 1500 מטר: 4:05.54 דקות (2022) ריצת 5000 מטר: 15:15.93 דקות (2019) אולם ריצת 3000 מטר: 8:39.64 דקות (2020), שיא בחריין מדיה וקבצים בנושא וינפרד יאבי בוויקישיתוף וינפרד יאבי, באתר olympedia.org וינפרד יאבי, באתר התאחדות האתלטיקה הבין-לאומית וינפרד יאבי, באתר ליגת היהלום
נשים ונפלאות

נשים ונפלאות (באנגלית: The Miracle Club) הוא סרט דרמה בריטי-אירי משנת 2023 בבימויו של טדאוש או'סאליבן, עם מגי סמית', קתי בייטס, לורה ליני ואגנס או'קייסי בתפקידים הראשיים. העלילה היא על ארבע נשים מקהילה דתית בדבלין שיוצאות למסע צליינות לעיר לורד בצרפת בתקווה שזה יפתור את בעיותיהן. דבלין 1967 באחת השכונות נמצאת קהילה דתית הקשורה לכנסייה של האב בירן. הוא מארגן כמה נשים למסע לעיר הניסים לורד אך אומר להן שניסים לא קורים שם אלא שזה יחזק את התקווה והידידות ביניהן. לילי פוקס (מגי סמית') היא המבוגרת בהן. בנה היחיד, דקלן, התאבד בטביעה לאחר אהבה נכזבת. היא יוצאת ללורד למרות התנגדות בעלה טומי (ניאל באגי). איילין דאן (קתי בייטס) נוסעת ללורד לאחר שגילתה גוש בשד ומקווה לנס. היא יוצאת ללורד למרות התנגדות בעלה פרנק (סטיבן ריאה). דולי הנסן (אגנס או'קייסי) היא אם לילד שאינו מדבר ומקווה לנס שיחזיר לו את דיבורו. היא יוצאת ללורד למרות התנגדות בעלה ג'ורג' (מארק מק'קנה) שלא מאמין בניסים. לפני הנסיעה מגיעה למקום מארצות הברית כריסי ארן (לורה ליני) לרגל מות אימה מורין (ברנדה פריקר). היא עזבה את הקהילה לפני 40 שנה לאחר שנכנסה להיריון מבנה של לילי. לילי שכנעה אותה לעזוב ולהפסיק את ההיריון ולא סיפרה זאת לבנה שלקה בדיכאון והתאבד. כל הקהילה מאשימה את כריסי והיא מתקבלת במבטים עוינים. כריסי מוצאת בבית אימה מכתב וכרטיס ללורד והיא מחליטה ברגע האחרון להצטרף לקבוצת הנשים. במשך השהייה בלורד והטבילה במים הקדושים עוזרת כריסי ללילי הקשישה והן מתפייסות. דולי מספרת כי רצתה להפיל את דניאל ולכן אלוהים נוקם בה וכריסי מספרת להן את האמת על הסיבה בגללה עזבה את אירלנד וכולן מתפייסות. הן חוזרות לבעליהן שמקבלים אותן בשמחה. איילין מרגישה שהגידול קטן והילד מתחיל למלמל את המילה "Home". לילי וכריסי הולכות לשפת הים לאתר ההנצחה במקום בו טבע דקלן. אתר האינטרנט הרשמי של נשים ונפלאות "נשים ונפלאות", במסד הנתונים הקולנועיים IMDb (באנגלית) "נשים ונפלאות", באתר Rotten Tomatoes (באנגלית) "נשים ונפלאות", באתר Metacritic (באנגלית) קדימון לנשים ונפלאות, באתר יוטיוב קדימון לנשים ונפלאות, באתר יוטיוב תחילת הסרט, באתר יוטיוב מאחורי הקלעים של נשים ונפלאות, באתר יוטיוב
מאי סייג

מאי סייג (נולדה ב-6 במאי 2000) היא סטנדאפיסטית, אושיית רשת ומגישת טלוויזיה ישראלית. הייתה הראשונה לשרת באופן רשמי כסטנדאפיסטית בצה"ל. סייג נולדה וגדלה בראשון לציון. בין השנים 2014–2018 הגישה פינות טור דעה בתוכנית "23 דקות" בכאן חינוכית, במה שהיווה את הופעתה הראשונה בטלוויזיה. בשנת 2016 הגישה פינות סטנדאפ שבועיות בתוכנית "המהדורה" בערוץ הראשון. מאז החלה לעשות סטנדאפ גם על במות, כאשר ערכה הופעות חימום לאמנים מוכרים, כגון חן מזרחי, דניאל אסייג ועוד. בשנת 2018 התגייסה סייג לשירות צבאי בתור מדריכת אב"כ. עם זאת, במהלך השירות קיבלה מינוי בתור סטנדאפיסטית, הפכה לסטנדאפיסטית צבאית, והחלה להופיע בפני חיילים במסגרת שירותה הצבאי. במהלך השירות, החלה סייג לנהל את עמוד הפייסבוק "חיילים מצייצים". כמו כן, סייג היא מהמנהלים של העמוד "סטטוסים מצייצים". כסטנדאפיסטית, סייג היא חלק מהקאסט של מועדון הקומדי בר, וכן מופיעה במועדוני סטנדאפ נוספים, ומופיעה יחד עם אמני סטנדאפ ידועים. בשנת 2021 החלה סייג לעבוד במחלקת הדיגיטל של כאן 11. במסגרת עבודתה, בין היתר, מגישה פינות מז'אנר "מאחורי הקלעים" של תוכניות התאגיד, כגון היהודים באים, המרדף, שישה אפסים, המפקדת, מצעד ה-75 בגימל ועוד. בשנת 2022 הפיקה וכתבה קמפיין רשת בשם "אתגר האינסולין" להעלאת המודעות לסוכרת נעורים. סייג ביצעה מספר הופעות אורח בתוכניות טלוויזיה, כגון לבד בבית, קופה ראשית, גב האומה ועוד. ביולי 2024 השתתפה בתוכנית המרדף. סייג מתגוררת בראשון לציון. סטודנטית לקולנוע באוניברסיטת תל אביב. יהודית לזרוביץ', ‏הסטנדאפיסטית שחורשת את צה"ל: בשמחה ננצח, באתר "סרוגים", 20 במרץ 2024 שחר בן ימיני, מדריכת האב"כ הפכה לסטנדאפיסטית הראשונה בצה"ל, באתר ישראל היום, 1 בפברואר 2021 הסטנדאפיסטית הראשונה בצבא: "עשיתי סטנדאפ לתיאטרון צה"ל, והעיפו אותי מהמדרגות", באתר חדשות 13, 16 בפברואר 2021 23 דקות 12.07.2018 - תכנית מלאה, סרטון בערוץ "כאן חינוכית", באתר יוטיוב (אורך: 23:20) "הומור מקל על כאב": החיילת שעושה סטנדאפ | דוקותיים, סרטון בערוץ "כאן | דיגיטל - תאגיד השידור הישראלי", באתר יוטיוב (אורך: 07:17) 103fm: היחידה - פרק 03, באתר 103FM - האזנה לרדיו און ליין מאי סייג, באתר www.comedybar.net המרדף עונה 8 | פרק 8, סרטון בערוץ "כאן 11 - תאגיד השידור הישראלי", באתר יוטיוב (אורך: 53:06) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מאי סייג".
הללויה (שיר של להקת הנח"ל)

הללויה הוא שיר שכתב והלחין יאיר רוזנבלום. השיר הוא שיר תקווה לשלום. את השיר כתב רוזנבלום לתוכניתה של להקת הנח"ל, "הנחלאים באים, הנחלאים באים", משנת 1967. רוזנבלום שימש כמנהלה המוזיקלי של הלהקה. את כל שירי התכנית עיבד מוזיקלית רוזנבלום. השיר הוא חלק מפסקול הסרט הלהקה ומבוצע שם על ידי הרכב השחקנים, רבים מהם בוגרי להקות צבאיות. שיר ישראלי - רון בכר - הללויה - להקת הנח"ל - מילים ולחן: יאיר רוזנבלום, סרטון בערוץ "אוצרות ארכיון ישראלי - רון בכר", באתר יוטיוב (אורך: 02:58) הללויה – מילים וביצועים | רוזנבלום, יאיר, 1944-1996 מלחין מחבר | מוזיקה | הספרייה הלאומית, באתר www.nli.org.il הלהקה 8 הללויה, סרטון בערוץ "yiffah YT", באתר יוטיוב (אורך: 02:35)
היווין ג'פקמוי

היווין קיינג ג'פקמוי (באנגלית: Hyvin Kiyeng Jepkemoi; נולדה ב-13 בינואר 1992) היא אתלטית קנייתית, סגנית אלופה אולימפית (ריו דה ז'ניירו 2016), אלופת עולם (בייג'ינג 2015) וזוכת מדליית ארד אולימפית (טוקיו 2020) בריצת 3000 מטר מכשולים. בצעירותה התחרתה במגוון ענפים באתלטיקה, המרכזי שביניהם היה ריצת 5000 מטר. בהמשך החלה להתחרות בריצת 3000 מטר מכשולים. במשחקי אפריקה שנערכו במפוטו שבמוזמביק בספטמבר זכתה במדליית זהב בריצת 3000 מטר מכשולים בתוצאה של 10:00.50 דקות. באליפות אפריקה שנערכה בפורטו נובו שבבנין ביולי זכתתה במדליית ארד בריצת 3000 מטר מכשולים בתוצאה של 9:45.95 דקות. באליפות העולם שנערכה במוסקבה שברוסיה באוגוסט סיימה במקום שישי בריצת 3000 מטר מכשולים בשיא אישי חדש של 9:22.05 דקות. באליפות העולם שנערכה בבייג'ינג שברפובליקה העממית של סין באוגוסט זכתה במדליית זהב בריצת 3000 מטר מכשולים בתוצאה של 9:19.11 דקות, לפני חביבה גריבי מתוניסיה (9:19.24 דקות) וגזה פליציטאס קראוזה מגרמניה (9:19.25 דקות). באולימפיאדת ריו דה ז'ניירו שנערכה באוגוסט זכתה במדליית כסף בריצת 3000 מטר מכשולים בתוצאה של 9:07.12 דקות, אחרי רות ג'בט מבחריין (8:59.75 דקות) ולפני אמה קובורן מארצות הברית (9:07.63 דקות). באליפות העולם שנערכה בלונדון שבממלכה המאוחדת באוגוסט זכתה במדליית ארד בריצת 3000 מטר מכשולים בתוצאה של 9:04.03 דקות, אחרי אמה קובורן (9:02.58 דקות) וקורטני פרריקס (9:03.77 דקות), שתיהן מארצות הברית. באליפות העולם שנערכה בדוחה שבקטר בספטמבר סיימה במקום שמיני בריצת 3000 מטר מכשולים בתוצאה של 9:13.53 דקות. באולימפיאדת טוקיו שנערכה באוגוסט זכתה במדליית ארד בריצת 3000 מטר מכשולים בתוצאה של 9:05.39 דקות, אחרי פרות' צ'מוטאי מאוגנדה (9:01.45 דקות) וקורטני פרריקס (9:04.79 דקות). אצטדיון ריצת 3000 מטר מכשולים: 9:00.01 דקות (2016) מדיה וקבצים בנושא היווין ג'פקמוי בוויקישיתוף היווין ג'פקמוי, באתר הוועד האולימפי הבין-לאומי היווין ג'פקמוי, באתר olympedia.org היווין ג'פקמוי, באתר התאחדות האתלטיקה הבין-לאומית היווין ג'פקמוי, באתר ליגת היהלום היווין ג'פקמוי, באתר Track and Field (נשים)
מקידס אבבה

מקידס אבבה דמווז (באנגלית: Mekides Abebe Demewoz; נולדה ב-29 ביולי 2001) היא אתלטית קנייתית, אתיופית, זוכת מדליית ארד באליפות עולם (יוג'ין 2022) ומקום רביעי במשחקים האולימפיים (טוקיו 2020) בריצת 3000 מטר מכשולים. באליפות אפריקה עד גיל 20 שנערכה בתלמסאן שבאלג'יריה ביוני-יולי זכתה במדליית זהב בריצת 3000 מטר מכשולים בתוצאה של 10:11.80 דקות. באולימפיאדת הנוער בואנוס איירס שנערכה באוקטובר זכתה במדליית כסף בריצת 2000 מטר מכשולים בתוצאה של 6:27.93 דקות. באליפות העולם שנערכה בדוחה שבקטר בספטמבר סיימה במקום 11 בריצת 3000 מטר מכשולים בתוצאה של 9:25.66 דקות. באולימפיאדת טוקיו שנערכה באוגוסט סיימה במקום רביעי בריצת 3000 מטר מכשולים בתוצאה של 9:06.16 דקות. באליפות העולם שנערכה ביוג'ין שבאורגון, ארצות הברית, ביולי, זכתה במדליית ארד בריצת 3000 מטר מכשולים בשיא אישי חדש של 8:56.08 דקות, אחרי נורה ג'רוטו מקזחסטן (8:53.02 דקות) ובת ארצה ורקוהה גטצ'או (8:54.61 דקות). אצטדיון ריצת 3000 מטר מכשולים: 8:56.08 דקות (2022) מקידס אבבה, באתר olympedia.org מקידס אבבה, באתר התאחדות האתלטיקה הבין-לאומית
ישיבת רמז

ישיבת רמז (באנגלית: Ramaz School) הוא בית ספר אמריקאי-יהודי מתת-הזרם הפחות שמרני, האורתודוקסיה-המודרנית, לבנים ולבנות הפועל באנגלית ובעברית, בשכונת אפר איסט סייד של רובע מנהטן בעיר ניו יורק. ישיבת רמז נוסדה בשנת 1937 ומזוהה עם קהילת ישורון (Kehilath Jeshurun, KJ), ונודעת בשל שיעורי הקבלה יוצאי הדופן שלה לאוניברסיטאות ליגת הקיסוס. הישיבה נחשבת לבית הספר היהודי־אורתודוקסי היקר ביותר בארצות הברית. יש בו מרכז לגיל הרך (פעוטון-גן), בית ספר תחתון (כיתות א'-ד'), חטיבת ביניים (כיתות ה'-ח') ובית ספר עליון (כיתות ט'-יב'). בין בוגרי המוסד מספר ישראלים בהם הזמרת אחינועם ניני, ונשיא המדינה יצחק הרצוג. מדיה וקבצים בנושא ישיבת רמז בוויקישיתוף אתר האינטרנט הרשמי של ישיבת רמז ישיבת רמ"ז (ניו יורק), דף שער בספרייה הלאומית ישיבת רמז, ברשת החברתית אינסטגרם צביקה קליין, מחאה בארה"ב: תיכון יהודי - 40 אלף דולר לשנה, באתר nrg‏, 12 בספטמבר 2016 ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
יהודה בכר

האם התכוונתם ל... יהודה בכר (פוליטיקאי) – ממייסדי אבן יהודה יהודה בכר (ניצב) – מפקד מחוז מרכז במשטרת ישראל יהודה בכר (קצין) – מפקד חטיבה 292
הכחדת האנושות

הכחדת האנושות היא מצב היפותטי המתאר הכחדה המונית של המין האנושי. לעיתים נעשה שימוש במונח "אומניסייד" כדי לתאר תהליך או תופעה העשויים להביא להכחדות מינים או אוכלוסיות. במושג נעשה גם שימוש כללי יותר בהקשרים של איכות הסביבה או לחלופין, מלחמה גרעינית. יש מגוון של גורמים טבעיים היכולים להוביל להכחדת האנושות. כך למשל אסונות טבע כמו אירועי התנגשות של אסטרואיד בכדור הארץ, באופן דומה להכחדת הדינוזאורים לפי תאוריית אלוורז, או התפרצות-על של הרי געש. מה שיוביל לשינוי אקלים קיצוני ולמשבר אקלים, אשר ימנע קיום חיים אנושיים, התפרצות של מגפה, ועוד. מאז התפתחות הנשק להשמדה המונית, כמו לוחמה ביולוגית ולוחמה כימית, עלה חשש בינלאומי מפני שימוש בו, אשר עלול לגרום לנזק בלתי הפיך לאנושות כולה. מאז מלחמת העולם השנייה, רמת הקטלניות הפוטנציאלית שקונפליקט בין בני אדם יכול להסב, הגיעה לרמות שלא נודעו לכל אורך ההיסטוריה. בימי המלחמה הקרה, עלה חשש ממלחמה גרעינית שמתקפת מנע גרעינית תיענה ב"מכה שנייה" ובשימוש בנשק יום הדין, תוך שימוש בדוקטרינת השמדה הדדית מובטחת שתוביל לשואה גרעינית עולמית. אפשרות נוספת הכחדה עצמית מעשה ידי אדם, למשל מצב של פריון תת-החלפתי בו ההתרבות הטבעית תקטן מדור לדור, עד שהמין האנושי יחדל מלהתקיים. התנועה להיכחדות מרצון של האנושות כדי להוביל בדרך זו להיכחדות המין האנושי. במדע הבדיוני מוצגות אפשרויות עתידניות החושפות את המין האנושי לסכנות פוטנציאליות, בייחוד סכנה מפני בינה מלאכותית או ננוטכנולוגיה וננוטכנולוגיה צבאית (למשל "עיסה אפורה"). דוקטור סטריינג'לאב חורף גרעיני מאזן אימה מדיה וקבצים בנושא הכחדת האנושות בוויקישיתוף OMNICIDE THE BIGGEST MURDER CASE OF ALL TIME Category Archives: Population Poisoning, Reduction & Omnicide Omnicide: the killing of everything Earth's sixth mass extinction of life NON-FICTION: Omnicide